Ir-Regolament tal-Kunsill (KEE) Nru 2215/78
tas-26 ta' Settembru 1978
dwar il-konklużjoni tal-Ftehim ta' Koperazzjoni bejn il-Komunità Ekonomika Ewropea u r-Renju Ħaxemita tal-Ġordan
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu,
Wara li kkunsidra r-rakkomandazzjoni tal-Kummissjoni,
Wara li kkunsidra l-opinjoni tal-Parlament Ewropew [1],
Billi l-Ftehim ta' Koperazzjoni bejn il-Komunità Ekonomika Ewropea u r-Renju Ħaxemita tal-Ġordan iffirmat Brussels fit-18 ta' Jannar 1977 għandu jiġi konkluż,
ADOTTA DAN IR-REGOLAMENT:
Artikolu 1
Il-Ftehim ta' Koperazzjoni bejn il-Komunità Ekonomika Ewropea u r-Renju Ħaxemita tal-Ġordan huwa b'dan approvat f'isem il-Komunità.
It-test tal-Ftehim u ta' l-Att Finali huma annessi ma' dan ir-Regolament.
Artikolu 2
Il-President tal-Kunsill tal-Komunitajiet Ewropej għandu jagħti n-notifika li hemm provvista għaliha fl-Artikolu 48 tal-Ftehim [2].
Artikolu 3
Dan ir-Regolament għandu jidħol fis-seħħ fil-ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussels, fis-26 ta' Settembru 1978.